එවක වැඩවසම් සමාජයේ මුල් බැසගත් කුළ භේදය වැනි පටු සංකල්ප වල ප්‍රතිඵලයක් ලෙස සමාජයෙන් විඳි නොනිත් අසාධාරණ, තාඩන පීඩන හා දුක් ගැහැට වලින් පන්නරය ලබමින් අවසානයේ රාජකීය වෙදැදුරු බවට පත්වූවා පමණක් නොව ජොසෙන් රාජ වංශයේ පළමු ශල්‍ය වෛද්‍යවරයා බවටද බෙක් ක්වං යොං පත් විය.ඔහු වෛද්‍ය වෘත්තියට අත්පෙත් තැබුවේ අශ්වයින්ට ප්‍රතිකාර කරන්නෙකු ලෙසට.පශු වෛද්‍යවරයෙකු ලෙස ජීවිතය ඇරඹුවත් අනතුරුව ඔහු රාජකීය වෙදැදුරු බවට පත්වූයේ ඔහු සතු අප්‍රතිහත ධෛරය නිසාය.කොරියානු දේශීය වෛද්‍ය විද්‍යාවේ ඇති කටු චිකිත්සක වෛද්‍ය ක්‍රමවේදයේ ද නිපුණයෙකු බවට පත්විය.කිසි දිනෙක තමන් ලද ජයග්‍රහනයන්හි මූලාරම්භය අමතක නොකළ ඔහු වසර 70 ක්ව දිළිඳු අහිංසක ජනතාව සුවපත් කලේය.මෙම කථා මාලාවෙන් බෙක් ක්වං යොං වෙදැදුරුගේ ජීවන කථාව, ඉන් නිරූපණය වන ජීවන දර්ශණය, එවක සංස්කෘතිය, රජ මාලිගාවේ ඇති සංගීතය, නර්තන කලාව පිළිබඳ මැනැවින් නිරූපනය කරයි.එමෙන්ම උසස් පාන්තිකයන් වෛද්‍ය ශිල්පය හදාරන "ජිඔන්ඉගම්"සහ "හඉමින්ස්යෝ" යන ශිල්පායතන අතර සිදුවන ඝට්ඨනයන් මෙම කථාවතුළ අපූරුවට දෝලනය වේ.විටෙක කුතුහලය දක්වමින්ද, තවත් විටෙක කථාවේ උච්චතම අවස්ථාවට ප්‍රේක්ශකයා රැගෙන යන මෙම කථා මාලාව මඟින් වෛද්‍ය විද්‍යව සම්බන්ධ තතු රැසක් හෙලිදරව් වේ.